Wu Bangguo

Wu Bangguo (kinesisk: 吴邦国, pinyin: Wú Bāngguó; født juli 1941 i Feidong i byprefekturet Hefei i provinsen Anhui i Folkerepublikken Kina) er en kommunistisk politiker og statsmann i Kina. Han er president for Den Nasjonale Folkekongress' stående komite, og medlem av det kinesiske kommunistpartis politbyrås stående komite som nummer to i den offisielle rangeringen innen sistnevnte organ. Han regnes alment som Folkerepublikkens tredje mest mektige mann.  

Wu gikk inn i kommunistpartiet i 1964 og fikk sin høyere utdannelse fra Tsinghuauniversitetet i Beijing, der han i 1967 tok eksamen i radioelektronikk.

Wu har hatt storparten av sin politiske karriere i Shanghai og tjenestegjorde senere som visestatsminister under statsminister Zhu Rongji. Han ble betraktet som et viktig medlem i den tidligere partileder Jiang Zemins «Shanghaiklikk». Wu har det overgripende ansvaret for prosjektet De tre kløfters demning.

Referanser

Eksterne lenker 
 
  

Personer fra Hefei
Kinesiske politikere
Hu-Wen-administrasjonen